text: 14. ΑΠΟΦΑΣΙΣ ΣΥΜΒΟΥΛΙΟΥ ΕΞΩΤΕΡΙΚΟΥ ΕΜΠΟΡΙΟΥ Αριθ. 28922 της 17 Ιουν./8 Ιουλ. 1959 Περί τροποποιήσεως των ισχυουσών περί εισαγωγών διατάξεων. Έχοντες υπ’ όψει τας διατάξεις του Ν.Δ. 480/1947 «περί συστάσεως Διοικήσεως Εξωτερικού Εμπορίου», αποφασίζομεν: 1.α)Δια τας προμηθείας ειδών αλλοδαπής προελεύσεως διενεργουμένων απ’ ευθείας ή δια λογαριασμόν των κατωτέρω αναφερομένων Επιχειρήσεων Κοινής Ωφελείας και Οργανισμών απαιτείται προηγουμένη έγκρισις του Υπουργού Εμπορίου, εφ’ όσον η αξία υπερβαίνει το ποσόν των Δολ. 10.000 ΤΣΙΦ. (Αντί για τη σελ. 250,3(ζ) Σελ. 250,3(η) Τεύχος ΙΑ-6-3 Σελ. 57 Περιορισμοί εισαγωγής 11.Ζ.α.11-14 1)Επιχειρήσεις Ηλεκτροφωτισμού. 2)     »               Υδρεύσεως. 3)     »               Αεριόφωτος. 4)     »               Τροχιοδρόμων. 5)     »                Σιδηροδρόμων. 6)Οργανισμός Τηλεπικοινωνιών Ελλάδος. 7)Κοινά Ταμεία Εισπράξεων Λεωφορείων (ΚΤΕΛ). β)Ειδικώτερον προκειμένου περί των Κοινών Ταμείων Εισπράξεων Λεωφορείων την δια της παρούσης καθοριζομένην υποχρέωσιν υπέχουν και οι μέτοχοι αυτών, ως και οι παρ’ αυτοίς λειτουργούντες Συνεταιρισμοί Ιδιοκτητών Λεωφορείων, ανεξαρτήτως αξίας της πραγματοποιουμένης προμηθείας. Η παρούσα, ης η ισχύς άρχεται από σήμερον δημοσιευθήτω δια της Εφημερίδος της Κυβερνήσεως. 